മുറിച്ചു മാറ്റിയ നിലയില് കൈപ്പത്തി മുറിച്ച ശരീര ഭാഗങ്ങളും രണ്ടു കൈപ്പത്തികളും കാലുകളും പ്ലാസ്റ്റിക് ബാഗില് പൊതിഞ്ഞ നിലയില് കൈപ്പത്തിയില് ഹനുമാന്റെ രൂപം നവിമുംബൈ: മുറിച്ചു മാറ്റിയ നിലയില് കണ്ട കൈപ്പത്തിയില് ഹനുമാന്റെ രൂപം പച്ച കുത്തിയിരുന്നത് കൊല്ലപ്പെട്ടയാളെ തിരിച്ചറിയാന് സഹായിച്ചു. പ്രതിയെ അറസ്റ്റ് ചെയ്തു. രവീന്ദ്ര രമേശ് മണ്ടോടിയ 30യെ വധിച്ച് ശരീരഭാഗങ്ങള് മുറിച്ചു മാറ്റി ഉപേക്ഷിച്ച സംഭവത്തില് സുമിത്കുമാര് ഹരിഷ്കുമാര് ചൗഹാന് 27 ആണ് അറസ്റ്റിലായത്. ഈ മാസം 12ന് ആണ് മുറിച്ച ശരീര ഭാഗങ്ങളും രണ്ടു കൈപ്പത്തികളും കാലുകളും പ്ലാസ്റ്റിക് ബാഗില് പൊതിഞ്ഞ നിലയില് വാശി എപിഎംസി മാര്ക്കറ്റിനു സമീപം കണ്ടെത്തിയത്. എന്നാല്, തലയടക്കമുള്ള ഭാഗങ്ങള് ഇല്ലാത്തതിനാല് ആളെ തിരിച്ചറിയാനായില്ല. എന്നാല്, ഒരു കൈപ്പത്തിയില് രവീന്ദ്രയെന്നും ഹനുമാന്റെ ഛായയും പച്ച കുത്തിയിരുന്നു. തുടര്ന്നുള്ള അന്വേഷണത്തിലാണ് മരിച്ചയാളെ തിരിച്ചറിഞ്ഞതെന്നു പൊലീസ് വെളിപ്പെടുത്തി. പ്രതിയെ ഈ മാസം 22 വരെ പൊലീസ് കസ്റ്റഡിയില് റിമാന്ഡ് ചെയ്തു.